Document ID: 32004R1849

32004R1849
L 323/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1849/2004 НА КОМИСИЯТА
от 21 октомври 2004 година
относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
като има предвид, че:
(1)
За да се осигури еднакво прилагане на Комбинираната номенклатура, приложена към Регламент (ЕИО) № 2658/87 е необходимо да се приемат мерки, свързани с класифицирането на стоките, съгласно приложението към настоящия регламент.
(2)
Регламент (ЕИО) № 2658/87 определя общи правила за тълкуването на Комбинираната номенклатура. Тези правила също така се прилагат към всяка друга номенклатура, която изцяло или частично се основава на нея или която добавя допълнително подразделение към нея и която е установена със специфични разпоредби на Общността с оглед прилагането на тарифните и други мерки, свързани с търговия на стоки.
(3)
Съгласно цитираните общи правила стоките, описани в колона 1 на таблицата към приложението на настоящия регламент, следва да се класират под код на КН, посочен в колона 2 поради основанията, изложени в колона 3.
(4)
Подходящо е да се предвиди така че обвързващата тарифна информация, издавана от митническите органи на държавите-членки по отношение на класирането на стоки в Комбинираната номенклатура и която не е в съответствие с настоящия регламент, да може за период от три месеца да продължи да се ползва от титуляра съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
(5)
Мерките, предвидени в настоящия регламент са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 от таблицата към приложението, се класират в Комбинираната номенклатура под код КН, посочен в колона 2 от този таблица.
Член 2
Обвързващата тарифна информация, издавана от митническите органи на държавите-членки, която не е в съответствие с настоящия регламент, може да продължи да се ползва за период от три месеца, съгласно член 12, параграф 6 от Регламент (ЕИО) № 2913/92.
Член 3
Настоящият регламент влиза в сила на 20-ия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 юли 2004 година.

Labels: 3
1